
ОБЩИНСКИ СЪВЕТ 

БУРГАС

Д О К Л А Д Н А   З А П И С К А

от ДИМИТЪР НИКОЛОВ НИКОЛОВ
КМЕТ на ОБЩИНА БУРГАС

ОТНОСНО: Прекратяване на съсобственост между Община Бургас и физически лица, чрез продажба на 49/1107 кв.м идеални части от УПИ ХІ-1178,1184 в кв. 88, целият с площ 1107 кв.м, по плана на кв. Банево, гр. Бургас - частна общинска собственост.
УВАЖАЕМИ ОБЩИНСКИ СЪВЕТНИЦИ, 
В Община Бургас e постъпило заявление с вх. №94-01-40766/12.12.2023г. от В. Т.А. и Й. А. Б. – А., с искане за прекратяване на съсобственост в урегулиран поземлен имот (УПИ) ХІ-1178,1184 в кв. 88 по плана на кв. Банево, гр. Бургас, чрез изкупуване на общинските идеални части от цитирания имот. 

Община Бургас притежава 49/1107 кв.м идеални части от УПИ ХІ-1178,1184 в кв. 88, целият с площ 1107 кв.м по плана на кв. Банево, гр. Бургас, отреден „за жилищно строителство“, при граници на целия имот: северозапад - УПИ ІІ-1178, УПИ ІІІ-1179; изток - УПИ Х-1183; юг - улица; запад - УПИ ХІІ-1185, отразен като ПИ с идентификатор 07079.705.1184, с площ 1107 кв.м в КККР на гр. Бургас, одобрени със Заповед № РД-18-35/26.04.2016г. на ИД на АГКК, актувани с Акт № 10363/08.12.2023г. за частна общинска собственост. 

Заявителите са собственици на 1058/1107 кв.м идеални части от имота, съгласно нотариален акт за собственост на недвижим имот придобит по давностно владение №137, том V, рег. №5655, дело №753/27.11.2023г. на Нотариус при БРС, вписан с акт №52, том 53, вх.рег. №17768, дело 10338 от 27.11.2023г. в Служба по вписванията – гр. Бургас.
Преписката е окомплектована с комбинирана скица – извадка от действащия ПУП-ПРЗ за кв. 88, кв. Банево, гр. Бургас от месец август 2023г., издадена от Община Бургас и скица №15-1267751/29.11.2023г. издадена от СГКК – гр. Бургас на ПИ с идентификатор 07079.705.1184, целият с площ 1107 кв.м по КК на гр. Бургас, съответен на УПИ ХІ-1178,1184 в кв.88 по действащия план на кв. Банево, гр. Бургас. 

Частта на Общината в имота е минимална и не е възможно обособяване на самостоятелен УПИ, при спазване на изискванията на чл.19 от Закона за устройство на територията (ЗУТ). 
Съсобственият имот не носи никакви приходи на Общината и в същото време тя е данъчно задължена. Целесъобразно е прекратяване на съсобствеността в имота чрез продажба на дела на Община Бургас по пазарни цени.
В изпълнение разпоредбите на чл. 41, ал. 2, във връзка с чл. 22, ал. 3 от ЗОС, е възложено изготвяне на пазарна оценка на 49/1107 кв.м ид. ч. от УПИ ХІ-1178,1184 в кв.88 по плана на кв. Банево, гр. Бургас, на оценител, вписан в регистъра на независимите оценители, определена в размер на 3900 лв. (три хиляди и деветстотин лева), без ДДС.
Данъчната оценка на имота, предмет на продажба е 1146,60 лв. (хиляда сто четиридесет и шест лева и шестдесет стотинки).

Имотът е включен в Програмата за управление и разпореждане с общинската собственост на Община Бургас за 2024г., приета с Решение по т. 2 от проведеното на 14.02.2024г. заседание на Общински съвет – Бургас (Протокол №7) по реда на чл. 8, ал. 9 от ЗОС, в Раздел ІІ, т. 3 „Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“.
Предвид изложеното и на основание правомощията ми по чл. 73, ал. 1 от Правилника за организацията и дейността на Общинския съвет и взаимодействието му с Общинската администрация на община Бургас, приет от Общински съвет – Бургас и като взех предвид решение от 06.03.2024г. на Комисия, назначена с моя Заповед № 2895/23.08.2022г., което възприемам изцяло, предлагам Общински съвет - Бургас, на основание чл. 21, ал. 1, т. 8 от Закона за местното самоуправление и местната администрация, чл. 36 от Закона за собствеността, чл. 36, ал. 1, т. 2 от Закона за общинската собственост (ЗОС), чл. 41, ал.1, т. 2 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, да вземе следното
Р Е Ш Е Н И Е:

Да се прекрати съсобствеността между Община Бургас, В. Т. А. с ЕГН*** и Й. А. Б. – А. с ЕГН *** и двамата с постоянен адрес: гр. Бургас, , чрез продажба при равни квоти на недвижим имот, актуван с Акт №10363/08.12.2023г. за частна общинска собственост, представляващ 49/1107 (четиридесет и девет от хиляда сто и седем) кв.м ид.ч. от урегулиран поземлен имот (УПИ) ХІ-1178,1184 (единадесет римско за имот с планоснимачни номера хиляда сто седемдесет и осем и хиляда сто осемдесет и четири) в кв. 88 (осемдесет и осем) по действащия план на кв. Банево, гр. Бургас, целият с площ 1107 (хиляда сто и седем) кв.м, отреден "за жилищно строителство", при граници: северозапад - УПИ ІІ-1178, УПИ ІІІ-1179; изток - УПИ Х-1183; юг - улица; запад - УПИ ХІІ-1185, отразен като поземлен имот (ПИ) с идентификатор 07079.705.1184 (нула седем нула седем девет точка седем нула пет точка едно едно осем четири), целият с площ 1107 (хиляда сто и седем) кв.м по Кадастралната карта и кадастралните регистри на гр. Бургас, при съседи: 07079.705.1839, 07079.705.4005, 07079.705.1183, 07079.705.1179, 07079.705.1178, 07079.705.1177, за сумата от 3900 лв. (три хиляди и деветстотин лева), без ДДС.

Приложение: Заявление с вх. № 94-01-40766/12.12.2023г. в Община Бургас; Акт №10363/08.12.2023г. за частна общинска собственост; скица на ПИ, издадена от СГКК-Бургас; комбинирана – скица на Община Бургас; нотариален акт №137, том V, рег. №5655, дело №753/27.11.2023г. на Нотариус при БРС; Протокол от 06.03.2024г. на комисия, назначена от Кмета на Община Бургас; Удостоверение за данъчна оценка, издадено от дирекция МПДТР при Община Бургас; Експертна оценка от лицензиран оценител.

ДИМИТЪР НИКОЛОВ 
Кмет на Община Бургас

Съгласували:

ЗЛАТИНА ГЕОРГИЕВА, Директор на дирекция ПНО

ЖИВКО ДИМИТРОВ, Директор на дирекция УОС

КАТЕРИНА СИДЕРОВА-ГРУДОВА, Гл. юрисконсулт в дирекция УОС

Изготвил: инж. Райна Димова, Ст. експерт в дирекция УОС









